孫晉 (天啟進士) 孫晉字明卿號鲁山南直隸安庆府桐城人明朝政治人物 少孤爲童子時即受知于同邑左光斗妻以兄女天啟五年年登丁未科進士初為南樂縣知縣歴政三載政績卓著調繁滑县擢授工科给事中首劾權相温体仁被谪体仁败复起为给谏累迁大理寺卿特疏出刘宗周金光辰于狱荐史可法于吏部总兵黄得功被逮疏请释之得出鎮鳳陽寻以兵部侍郞总督宣大越二年以疾乞归甲申京师陷马士英拥立福王视孫晉爲東林黨魁迺仓皇奉母避居浙江仙居因自号馀菴又曰遯翁筑室龙眠山率子弟读书其中年六十八卒刊有東甌黄山庐山曹溪南岳諸集居家事母汪太淑人以孝教子若孫以嚴子孫中麟孫中彖一爲順治甲午舉人一爲順治乙未進士里人稱爲孝節先生